ಕ್ರಿಕೆಟ್ನಿಂದ ನಿವೃತ್ತಿಯಾಗಿದ್ದೇನೆ ಆದರೆ, ನನ್ನ ಮೆದುಳು ಚುರುಕಾಗಿದೆ : ಗಂಭೀರ್ ನವದೆಹಲಿ, ಸೆ.5 ನಾನು ಕ್ರಿಕೆಟ್ ಆಟದಿಂದ ನಿವೃತ್ತಿಯಾಗಿದ್ದೇನೆ. ಆದರೆ, ನನ್ನ ಮೆದುಳು ಮೊದಲಿಗಿಂತಲೂ ಚುರುಕಾಗಿಯೇ ಇದೆ ಎಂದು ಸಂಸದ ಹಾಗೂ ಮಾಜಿ ಭಾರತದ ಕ್ರಿಕೆಟ್ ಪಟು ಗೌತಮ್ ಗಂಭೀರ್ ಹೇಳಿದ್ದಾರೆ. ದುಬೈ ನಲ್ಲಿ ನಡೆಯುತ್ತಿರುವ ಐಪಿಎಲ್ ಟಿ20 ಪಂದ್ಯಾವಳಿ ಕರಿತಂತೆ ಪ್ರತಿಕ್ರಿಯಿಸಿರುವ ಗಂಭೀರ್, ಆ ನೆಲದಲ್ಲಿ ಮತ್ತು ಬದಲಾದ ವಾತಾವರಣದಲ್ಲಿ ಸ್ಟಾರ್ ಪ್ಲೇಯರ್ಗಳಾದ ಮಹೇಂದ್ರಸಿಂಗ್ ಧೋನಿ ಮತ್ತು ರೋಹಿತ್ ಶರ್ಮಾಗೆ ತಮ್ಮ ಸಾಮಥ್ರ್ಯವನ್ನು ಪ್ರದರ್ಶಿಸಲು ಕಷ್ಟವಾಗಬಹುದು ಎಂದಿದ್ದಾರೆ. ನಾನು ಕೋಲ್ಕತ್ತಾ ನೈಟ್ರೈಡರ್ಸ್ ಸಾರಥ್ಯ ವಹಿಸಿದ್ದಾಗ ವಿದೇಶಿ ಕ್ರಿಕೆಟಿಗರ ಆಟದ ಬಗ್ಗೆ ತಿಳಿದುಕೊಳ್ಳಲು ಸಾಕಷ್ಟು ಅವಕಾಶಗಳಿದ್ದವು. ಈಗ ಈ ತಂಡದಲ್ಲಿ ನಾನಿಲ್ಲ. ಆದರೂ, ನನ್ನ ಮೆದುಳು ಚುರುಕಾಗಿ ವರ್ತಿಸುತ್ತದೆ. ವೆಸ್ಟ್ ಇಂಡೀಸ್ನ ಸುನಿಲ್ನರೇನಿ ಅವರ ಚಂಡನ್ನು ಎದುರಿಸುವುದು ಬ್ಯಾಟ್ಸ್ಮನ್ಗಳಿಗೆ ಅಷ್ಟು ಸುಲಭವಾಗಿರುವುದಿಲ್ಲ ಎಂದು ಭವಿಷ್ಯ ನುಡಿದಿದ್ದಾರೆ. ಹೊಸ ಬೆಳವಣಿಗೆಯಲ್ಲಿ ಹಲವು ಯುವ ಆಟಗಾರರು ವಿವಿಧ ತಂಡಗಳನ್ನು ಸೇರಿದ್ದಾರೆ. ಅವರ ಜಾಣ್ಮೆಯನ್ನು ಪ್ರದರ್ಶಿಸಲು ಎಂದಿನಂತೆ ಐಪಿಎಲ್ ಸಹಕಾರಿಯಾಗುತ್ತದೆ. ಭಾರೀ ನಿರೀಕ್ಷೆಯಿಂದ ನಾನು ನೋಡುತ್ತಿರುವುದೇನೆಂದರೆ ಕ್ರಿಕೆಟ್ನಿಂದ ನಿವೃತ್ತಿ ಘೋಷಿಸಿರುವ ಧೋನಿ ಚೆನ್ನೈ ತಂಡವನ್ನು ಹೇಗೆ ಮುನ್ನಡೆಸುತ್ತಾರೆ ಮತ್ತು ಪಂಜಾಬ್ ತಂಡದ ನಾಯಕನಾಗಿರುವ ಸ್ಟೈಲಿಶ್ ಪ್ಲೇಯರ್ ರಾಹುಲ್ ಅವರ ಸಾರಥ್ಯದ ಚಮತ್ಕಾರ. ಇದು ಎಲ್ಲರನ್ನು ಕಾಡದೇ ಇರಲಾರದು ಎಂದಿದ್ದಾರೆ.